Spasoje (Nenad) Mićić rođen je 28.02.1984. godine u Gračanici, Bosna i Hercegovina.

Integrisane osnovne i master akademske studije završio je na studijskom programu Saobraćajno inženjerstvo – Drumski saobraćaj na Fakultetu tehničkih nauka Univerziteta u Novom Sadu i stekao zvanje Diplomirani inženjer saobraćaja – master. Doktorske akademske studije je završio 2019. godine na Fakultetu tehničkih nauka Univerziteta u Novom Sadu na studijskom programu Saobraćaj i stekao zvanje Doktor nauka – saobraćajno inženjerstvo.

U periodu od 03.01.2008. do 03.01.2009. godine radio je u Ministarstvu saobraćaja i veza Republike Srpske u svojstvu pripravnika na poslovima Višeg stručnog saradnika za drumski saobraćaj. U periodu od 04.01.2009. do 11.11.2018. godine bio je angažovan u Ministarstvu na poslovima Višeg stručnog saradnika za drumski saobraćaj. Od 12.11.2018. godine do danas u Ministarstvu zaposlen je kao Stručni savjetnik za drumski saobraćaj i bezbjednosti saobraćaja.

Na Saobraćajnom fakultetu, Panveropskog univerziteta „Apeiron“ u Banja Luci 03.01.2020. godine angažovan je kao stručni saradnik na predmetu „Uviđaj saobraćajnih nezgoda“. Od 10.02.2020. godine do danas na Saobraćajnom fakultetu, Panveropskog univerziteta „Apeiron“ u Banja Luci angažovan je kao docent na predmetu „Uviđaj saobraćajnih nezgoda“.

Bio je član radne grupe za bezbjednost saobraćaja pri SEETO sekretarijatu u periodu od 2014. do 2018. godine, kada 2019. godine prelazi u radnu grupu za bezbjednost saobraćaja u okviru Transportne zajednice. Pored toga, član je radne grupe za koordinaciju aktivnosti iz oblasti bezbjednosti saobraćaja pri Savjetu za bezbjednost saobraćaja Republike Srpske. Od 2018. godine do danas član je Savjeta za bezbjednost saobraćaja BiH.

Autor je 2 naučno-istraživačka rada u časopisu M21 kategorije, 4 naučno-istraživačka rada na međunarodnim konferencijama (M33 kategorija) i desetak naučno-istraživačkih radova na međunarodnim konferencijama (M63 kategorije). Učestvuje u brojnim studijskim i naučnim istraživanjima u oblasti bezbjednosti saobraćaja.